Jinghpaw mung hpyen yen shawa ni mahkrum madup tsun hkai zuphpawng galaw nga ma ai
2017-12-06 10:14:02 daihpang:hpungmai dinglun:0 gahtawk:
sumla ndai gaw EEDY News ni a re
Jinghpaw mung Hpyen-yen Lakawn Lanawn Jinghkri Hpung (Relief Action Network for IDPs Refugee, kadun ai hku gaw: RANIR ) ni shata man 12 praw 5 ya jahpawt daw hta, Laiza makau grupyin na hpyen yen shawa ni hpe Laiza kaw zuphpawng woi hpawng nna, shanhte a hpyen yen mahkrup madup hpe tsun hkai shangun ma ai.
EEDY News ni a shiga kaw mu lu yang, dai zuphpawng hta, Jinghpaw mung Hpyen-yen Lakawn Lanawn Jinghkri Hpung project kumhting sara Sumlut La Tawng kaw nna, zuphpawng ndai hpaw hpawng dat ai lachyum gaw: ( 1 ) Life Story Telling wunkat hta shang lawm lai wa sai hpyen yen masha ni kaw nna shawa hpawng, shawa man e ga tsun shaga atsam ningja grau rawt jat wa lu na matu; ( 2 ) Kachin Peace Process a ntsa e hpyen-yen ni chye na hkamla da ai lam, mu mada ai lam, hpyen yen ni a yuhku nsen hpe sharawt shatsaw ya lu na matu; ( 3 ) Hpyen yen masha ni a hpyen yen prat aten ladaw hta hkamla nga ai shinggyim nauna karum ningtum masa lam hta la-kap nna, seng ang ai wahpung wahpawng ni de htawn madun tang madun lu na matu; ( 4 ) Hpyen-yen ni myit mang tawn, shabyin shangun mayu ai lawnglam ni hpe multimedia hku nna, wanglu wanglang htawn madun ya lu na matu re nga nna tsun nu ai.
Ndai zuphpawng hta, Masat shadaw ( 6 ) Shayit Yang, Woichyai, Jeyang, Hpunlum Yang hte Pa Kahtawng hpyen yen dabang ni hkan hpyen yen shawa ni law malaw sa du lawm nna, tinang a mahkrum madup, mayak mahkak ni hpe tsun hkai dan ma ai.
Hpyen yen lakawn lanawn jinghkri Hpung ( RANIR ) gaw 2011 ning shata man 7 hta hpaw dat ai re da.
Lajang shagrin lit hkam: Maling Utu
Gumja ga-si ndai ni sawk yu na:Jinghpaw mung hpyen-yen
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn